kk ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk kk kk kk kk kk kk kk kk ja kk ru bg kk de kk kk
Жайылымды көлдете суару жұмысы жүзеге аспақшы
Тұңғыш Президент күніне арналды
Күні: 30.11.2017, 164 рет оқылды
Бүгін Жәнібек аудандық мәдениет үйінде Қазақстан Республикасының Тұңғыш Президенті күніне арналған салтанатты жиын өтіп, оған аудан орталығындағы мекеме-кәсіпорындардың ұжымдары мен жұртшылық өкілдері қатысты. Салтанатты жиын басталмас бұрын аудан әкімі Азамат Сафималиев бастаған аудан активінің мүшелері фойеде жасақталған «Бір Отан! Бір Тағдыр! Бір Елбасы!» атты фотосуреттер және кітап көрмесімен танысты.
— Ел егемендігін иеленген жиырма жылдан астам уақыт ішінде Қазақстан мемлекеттілігінің негізін қалаушы Тұңғыш Президенттің басшылығымен жүргізілген экономикалық, саяси және әлеуметтік реформалар елімізді жаңа ғасырдағы бәсекеге қабілетті экономикаға негіз болатын айшықты табыстарға қол жеткізді. Нұрсұлтан Әбішұлы аз ғана уақыт ішінде өзін халықаралық қоғамдастықтың құрметін туғызған жаһандық бастамалардың иесі, кемеңгер саясатшы ретінде әлемге мойындатты, елімізді өзгелер ішкі-сыртқы саясатымен санасатындай биік абыройға жеткізді. Баршаңызды айтулы мереке – Қазақстан Республикасының Тұңғыш Президенті күнімен құттықтай отырып, еліміздің одан әрі өркендеуі жолында мол табыс, бақ-дәулет тілеймін,-деді жиында құттықтау сөз сөйлеген Азамат Сафималиұлы. Бұдан кейін ол аудандық ішкі саясат бөлімінің бас маманы Гүлмира Есниязова, аудандық жұмыспен қамту және әлеуметтік бағдарламалар бөлімінің үйде әлеуметтік көмек көрсету бөлімшесінің қызметкері Эльмира Матаева, Күйгенкөл ауылдық округі әкімі аппаратының статисі Гүлнара Оразова, аудандық орталықтандырылған кітапханалар жүйесінің әдістемелік меңгерушісі Назгүл Мұхамбетқалиева, Т.Жароков атындағы ЖББОМ-ның ағылшын тілі пәнінің мұғалімі Әдемі Құсайынова, «РСУ-1» ЖШС бас директорының орынбасары Ерұлан Жолдыбаевтарды өзінің атынан Алғыс хаттармен марапаттап, «Нұр Отан» партиясы қатарына қабылданған бір топ азаматтар мен азаматшаларға олардың мүшелік билеттерін салтанатты жағдайда табыс етті.
Мерекелік жиын соңы аудан көркемөнерпаздарының концерттік бағдарламасына жалғасты.
Күні: 30.11.2017, 138 рет оқылды
Бүгін «Нұр Отан» партиясы Жәнібек аудандық филиалының ғимаратында аудандық мәслихаттың  хатшысы Тахир Қадимовтың, аудандық қоғамдық кеңестің төрағасы Бекет Әліпқалиевтің, Жәнібек ауылдық округі әкімі аппаратының, аудандық кәсіпкерлер бөлімінің, аудандық тұрғын үй, коммуналдық шаруашылық, жолаушы көлігі және автомобиль жолдары бөлімі қызметкерлерінің қатысуымен «Жемқорлықсыз қызмет»  тақырыбында дөңгелек үстел өткізілді. Жиынды жүргізген аудандық мәслихаттың хатшысы Тахир Қадимов, Жәнібек ауылдық округі әкімінің орынбасары Ғибрат Айтқалиев, аудандық жер қатынастары бөлімінің басшысы Жәнібек Кенжеғалиев, аудандық қоғамдық кеңестің төрағасы Бекет Әліпқалиев аталмыш тақырып аясында баяндамалар оқыды. Келелі кеңес барысында қатысушылар сыбайлас жемқорлық көріністерінің алдын алу, жолын кесу және шектеуге  бағытталған іс-шараларды  тиісті деңгейде  атқару хақында  ой-пікірлерімен бөлісті.
Күні: 30.11.2017, 134 рет оқылды
Кеше Жәнібек ауданының әкімдігінде аудан әкімі, кеңес төрағасы Азамат Сафималиевтің төрағалық етуімен аудан әкімдігі жанындағы жастар ісі жөніндегі кеңестің отырысы өтіп, оған кеңес мүшелері, ауыл әкімдері қатысты. Кеңестің күн тәртібінде «Ақбастау» жастар қоғамдық бірлестігінің төрағасы Дәулет Ғайнуллин «Мемлекеттік әлеуметтік тапсырыс шеңберінде жастар саясатының іске асырылуы туралы» хабарлама жасап, бірлестіктің жыл басынан бері атқарған жұмысына жан-жақты тоқталып өтті. Сонымен қатар ол желтоқсан айында атқарылуы тиіс іс-шараларды да жиналғандар қаперіне берді. Кеңесте, сондай-ақ аудандық ішкі саясат бөлімінің басшысы Жанар Қошанова «Кеңестің 2018 жылға арналған жұмыс жоспарын бекіту туралы» хабарлама жасады. Отырыс  барысында оның төрағасы Азамат Сафималиұлының жастар мәселесіне қатысты қойған сауалдарына кеңес мүшелері тарапынан жауап берілді. Келесі жылдың жоспарына қосымшалар енгізу жөнінде ұсыныстар айтылды.
Күні: 29.11.2017, 208 рет оқылды
Кеше Жәнібек аудандық балалар мен жасөспірімдер спорт мектебінде 1 желтоқсан — Тұңғыш Президент күніне орай 2003-2005 жылдары туған жасөспірімдер арасында шағын футболдан аудандық чемпионат өткізіліп, оған барлығы жеті команда қатысты. Оның ашылуында аудандық білім беру бөлімінің басшысы Миранбек Ибатов құттықтау сөз сөйлеп, жарысқа қатысушыларға сәттілік тіледі. Чемпионат қорытындысында жүлделі орындарды тиісінше «Жәнібек-1», «Күйгенкөл», «Жәнібек-2» командалары иемденіп, олар диплом және медальдармен марапатталды. Ал жақсыбайлық Айбол Серіков «Үздік ойыншы», таловтық Медет Садридинов «Үздік қақпашы», қамыстылық Ернұр Ғазезов «Үздік қорғаушы» және күйгенкөлдік Әділет Рахметтоллаев «Үздік шабуылшы» аталымдарына ие болды.
Кезекті діни кеңес отырысы
Күні: 29.11.2017, 126 рет оқылды
Бүгін аудан әкімі Азамат Сафималиевтің төрағалығымен аудан әкімдігінің кіші залында аудан әкімі жанындағы діни бірлестіктермен байланыстар жөніндегі кеңес отырысы  өткізілді. Отырыс барысында діни ахуалды тұрақтандыру бағытындағы Ақоба  ауылдық округіндегі діни бірлестіктің атқарған қызметі туралы Ақоба ауылдық мешітінің имамы Қалихан Есболатовтың және аудан әкімі  жанындағы  діни бірлестіктермен байланыс жөніндегі  кеңестің 2018 жылға арналған жұмыс жоспары туралы аудандық ішкі саясат  бөлімінің басшысы Жанар Қошанованың баяндамалары тыңдалды.Отырысқа ауылдық округтердің әкімдері, ауыл имамдары, кеңес мүшелері шақырылды. Ақоба ауылдық мешітінің имамы Қалихан Темірханұлы қазіргі таңдағы  қоғамның рухани өмірі мен тұрмыс салтына  діннің тигізер әсері туралы сөз қозғап, соның ішінде теріс  діни  ағымдардан  сақтандыру  бағытындағы  атқарылған іс-шараларды  көпшілік назарына ұсынды. Тыңдалған баяндамаларға сәйкес  кеңес мүшелері  тарапынан сауалдар жолданып, пікір алмасулар болды.
Күні: 29.11.2017, 195 рет оқылды
ОКЖ-і директорының орынбасары Жаннат Мұстафина шара қонақтарын мерекемен құттықтаған соң, «Елбасы сенімі – ел сенімі» атты слайдтан  Ұлт Көшбасшысының балалық шағынан мемлекет қайраткері болып  қалыптасу, толысу, өсу, шыңдалу жолдары бейнеленген  көріністер назарға ұсынылды.
Кеш жүргізушілері Президенттің өмір жолын бейнелі тілмен бедерлесе, балғын балалар мен  М.Ықсанов атындағы колледждің  студенттері мемлекет басшысына арналған жыр жолдарынан  сыр өрді.
Аудандық ардагерлер кеңесінің төрағасы Амангелді Уәлиев, ардагер ұстаз Меркен Кенжеғалиевтер  өз лебіздерінде  26 жылдық қас-қағым сәтте шекарасын шегендеп, экономикасын бекемдеп, саясатын  сарабдал еткен  Елбасымыз Н.Назарбаевты әлем жұртшылығы мәмілегер, мықты стратег ретінде мойындайтынын  мысалдармен дәйектеп, Қазақстан мен Н.Назарбаевтың  егіз ұғым екеніне тоқталды.
Мәдениет үйінің  әншілері Дана Қаратаева «Қазақстан», Данабек Үмбетәлі «Жасай бер, қазақ!», аудандық саз мектебінің вокал класының өнерпаздары «Елбасы Нұрсұлтан» әндерімен сахна шымылдығын қазақы рухпен желпілдетті.
Аудандық орталықтандырылған  кітапхананың кітапханашылары «Елі сүйген, елін сүйген Елбасы» атты кітап көрмесіне шолу жасады.
Мемлекеттік рәміздер талапқа сай болсын
Күні: 29.11.2017, 242 рет оқылды
Жәнібек ауданы әкімдігі жанындағы Қазақстан Республикасының мемлекеттік рәміздері жөніндегі аудандық комиссияның отырысында аудан көлемінде мемлекеттік рәміздердің қолданылуын және стандартқа сай келуіне жүргізілген тексеріс барысында анықталған кемшіліктердің жойылуы туралы мәселе қаралып, бұл жөнінде аудандық ішкі саясат бөлімінің басшысы Жанар Қошанова баяндама жасады. Баяндамада айтылған жайттарға байланысты аудан әкімі Азамат Сафималиев  мемлекеттік рәміздердің қолданылуы мен оның стандартқа сай болуы жөнінде айта келіп,  бұл тұрғыда мекеме басшылары мен ауылдық округ әкімдеріне бірқатар тапсырмалар жүктеді. Жиында, сондай-ақ аудандық ішкі саясат бөлімінің басшысы  2018 жылға арналған жұмыс жоспары мен ұйымдастыру жұмыстары жайында хабарлама жасап, алда атқарылатын шаралар мен оларды орындауға жауапты адамдарды таныстырды.
Иманды жас ел келешегі
Күні: 29.11.2017, 128 рет оқылды
Діни экстремизм мен терроризмнің алдын алу жөніндегі аудандық ақпараттық-түсіндіру тобының мүшелері, аудандық мәслихаттың хатшысы Тахир Қадимов пен аудандық қоғамдық кеңестің төрағасы Бекет Әліпқалиев Ақоба ауылдық округінде болып, Х. Халиуллин атындағы ЖББОМ-ның мәжіліс залында жоғары сынып оқушыларымен, мұғалімдермен «Иманды жас ел келешегі» тақырыбында кездесу өткізді. Онда сөз сөйлеген Тахир Зинұрұлы, Бекет Әліпқалиұлы, аталмыш ауылдық округтің әкімі Мақсат Жаналиев, тарих пәнінің мұғалімі Нұрберген Қарабалиевтер жастарды имандылыққа тәрбиелеу, олар тарихи құндылықтар мен рухани қасиеттерге ұмтылып, біліммен сусындап, бойдағы білімді әдеппен ұштастырса арманға қол жеткізулері жеңіл болатынын, ар, намыс, парасаттылық пен кішіпейілділіктің кілті – имандылықта екенін, сол себепті ұлағатты ұрпақ тәрбиесінің имандылық аясында болуы бүгінгі күннің кезек күттірмес талабы екенін жеткізді.
Қамыстыға ауыз су келді
Күні: 28.11.2017, 183 рет оқылды
Қазақстан Республикасының Тұңғыш Президенті күні мерекесі қарсаңында Жәнібек ауданының Қамысты ауылында «Өңірлерді дамыту-2020» бағдарламасы бойынша қайта жаңғыртудан өткен су құбыры пайдалануға берілді. Аудандық сәулет, қала құрылысы және құрылыс бөлімінен алынған мәліметке сәйкес «Өңірлерді дамыту бағдарламасы» бойынша  бұл  су құбырын жүргізуге 249 миллион теңге қаржы қарастырылып, соның 49 миллион 800 мың теңге қаржысы жергілікті, ал 199 миллион 200 мың теңге қаржысы республикалық  бюджеттен бөлінген. Су құбырын тартуды «Жиенбай» ЖШС құрылысшылары биыл сәуір айынан бастап қолға алып, алты айдың ішінде құрылысты аяқтап шыққан. Аталған серіктестік осы мерзім ішінде жаңадан 50 текше метрлік су мұнарасын орнатып, 500 текше метр резервуарды жөндеуден өткізген. Аталған ауылда жүргізілген су құбырын ашу салтанатында аудан әкімі Азамат Сафималиев ауыл тұрғындарын қуаныштарымен құттықтап сөз сөйледі.
– Ауыл халқын сапалы ауыз сумен қамту Елбасының Жолдауларындағы басым бағыттардың бірі. Қамысты ауылында жүргізілген су құбырының жалпы ұзындығы 21 шақырымды құрап, 314 үйге таза ауыз су кіргізілді. Құбырды тартып, тұрғындарды қуанышқа кенелткен «Жиенбай» ЖШС басшылығы мен құрылысшыларына алғысымызды айтамыз,-деді аудан басшысы. Өз кезегінде сөз алған ауыл тұрғыны, ардагер ұстаз Зейін Сабырғалиев ауыл тұрғындары үшін таза ауыз судың келуі мемлекет тарапынан жасалып жатқан зор қамқорлық екенін айтып, халықтың әлеуметтік-тұрмыстық жағдайын көтеруге атсалысып отырған аудан басшылары мен аталған серіктестік құрылысшыларына ризашылығын жеткізді. Салтанатта ауыл өнерпаздары ән тарту жасады. Су құбыры ресми түрде ашылған соң аудан әкімі Азамат Сафималиұлы Қамысты ауылының тұрғыны, зейнеткер Зура Шагиеваның мекенжайына барып, оның үйіне келіп тұрған таза ауыз судың дәмін татып, үлкен кісімен емен-жарқын сөйлесіп, хал-жағдайын сұрап білді.
Күні: 28.11.2017, 278 рет оқылды
Жуырда Жәнібек ауданының Күйгенкөл ауылдық округінде 2003 жылы туған және одан кіші жасөспірім қыздар арасында волейболдан аудандық ашық турнир оздырылды. Оған көршілес Қазталов ауданының Тереңкөл және өз ауданымыздың ауылдық округтерінен барлығы тоғыз команда қатысты. Турнир қорытындысында жүлделі орындарды тиісінше Талов, Жәнібек және Тереңкөл ауылдарының командалары иеленді. Олар алған орындарына қарай диплом және медальдармен марапатталды. Сондай-ақ тереңкөлдік Аружан Бекқалиева «Үздік шабуылшы», қамыстылық Әсем Кенешева «Үздік қорғаушы», күйгенкөлдік Айкөркем Ғаниятова «Жас ойыншы», тереңкөлдік Әсел Сисенбаева «Үздік ойыншы», жәнібектік Күнсұлу Жұмашева «Үздік байланыстырушы» аталымдарына ие болып, оларға диплом және бағалы сыйлықтар табыс етілді.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті